CELEX: 42005A0630(02)
Language: et
Date: 2004-12-08 00:00:00
Title: Seotud ettevõtjate kasumi korrigeerimisel tekkiva topeltmaksustamise kõrvaldamise 23. juuli 1990 . aasta konventsiooni muutmise protokoll

30.6.2005   
            
            
               ET
            
            
               Euroopa Liidu Teataja
            
            
               C 160/28
            
         Seotud ettevõtjate kasumi korrigeerimisel tekkiva topeltmaksustamise kõrvaldamise 23. juuli 1990. aasta konventsiooni
   
      MUUTMISE PROTOKOLL
   
   EUROOPA ÜHENDUSE ASUTAMISLEPINGU KÕRGED LEPINGUOSALISED,
   
               
            
            
               
            
         
               
            
            
               
            
         
               
            
            
               
            
         
               
            
            
               
            
         BELGIA KUNINGRIIK:
   rahandusminister
   Jean-Jacques VISEURI;
   TAANI KUNINGRIIK:
   majandusminister ja Põhjamaade koostööminister
   Marianne JELVEDI;
   SAKSAMAA LIITVABARIIK:
   rahandusminister
   Hans EICHELI;
   KREEKA VABARIIK:
   majandusminister
   Yannos PAPANTONIOU;
   HISPAANIA KUNINGRIIK:
   majandusministeeriumi riigisekretäri
   Cristóbal Ricardo MONTORO MORENO;
   PRANTSUSE VABARIIK:
   majandus-, rahandus- ja tööstusminister
   Dominique STRAUSS-KAHNI;
   IIRIMAA:
   rahandusminister
   Charlie McCREEVY;
   ITAALIA VABARIIK:
   rahandusminister
   Vincenzo VISCO;
   LUKSEMBURGI SUURHERTSOGIRIIK:
   peaminister, rahandusminister, töö- ja tööhõiveminister
   Jean-Claude JUNCKERI;
   MADALMAADE KUNINGRIIK:
   rahandusministeeriumi riigisekretäri
   Wilhelmus Adrianus Franciscus Gabriël (Willem) VERMEENDI;
   AUSTRIA VABARIIK:
   rahandusminister
   Rudolf EDLINGERI;
   PORTUGALI VABARIIK:
   rahandusminister
   António Luciano Pacheco DE SOUSA FRANCO;
   SOOME VABARIIK:
   asepeaminister ja rahandusminister
   Sauli NIINISTÖ;
   ROOTSI KUNINGRIIK:
   rahandusminister
   Bosse RINGHOLMI;
   SUURBRITANNIA JA PÕHJA-IIRI ÜHENDKUNINGRIIK:
   suursaadiku, Suurbritannia ja Põhja-Iiri Ühendkuningriigi alalise esindaja Euroopa Liidu juures
   Sir Stephen WALLI, KCMG, LVO;
   ON KOKKU LEPPINUD JÄRGMISES:
   Artikkel 1
   Seotud ettevõtjate kasumi korrigeerimisel tekkiva topeltmaksustamise kõrvaldamise 23. juuli 1990. aasta konventsiooni muudetakse järgmiselt:
   Artikkel 20 sõnastatakse järgmiselt:
   
      “Artikkel 20
      Konventsioon on sõlmitud viieks aastaks. Seda pikendatakse viie aasta kaupa, kui ükski konventsiooniosaline ei esita selle kohta Euroopa Liidu Nõukogu peasekretärile oma kirjalikku vastuväidet vähemalt kuus kuud enne viieaastase tähtaja möödumist.”
   
   Artikkel 2
   1.   Allakirjutanud riigid peavad protokolli ratifitseerima, vastu võtma või heaks kiitma. Ratifitseerimis-, vastuvõtmis- või heakskiitmiskirjad antakse hoiule Euroopa Liidu Nõukogu peasekretärile.
   2.   Euroopa Liidu Nõukogu peasekretär teavitab allakirjutanud riike:
   
               a)
            
            
               ratifitseerimis-, vastuvõtmis- või heakskiitmiskirja hoiuleandmisest;
            
         
               b)
            
            
               protokolli jõustumiskuupäevast.
            
         Artikkel 3
   1.   Protokoll jõustub viimase allakirjutanud riigi ratifitseerimis-, vastuvõtmis- või heakskiitmiskirja hoiuleandmisele järgneva kolmanda kuu esimesel päeval.
   2.   Protokolli hakatakse kohaldama 1. jaanuarist 2000.
   3.   1. jaanuaril 2000 algavat ning protokolli jõustumise kuupäeval lõppevat ajavahemikku ei võeta arvesse, kui tehakse kindlaks, kas konkreetne juhtum on esitatud arbitraažikonventsiooni artikli 6 lõikes 1 ettenähtud tähtaja piires.
   Artikkel 4
   Protokoll, mis on koostatud ühes eksemplaris hispaania, hollandi, iiri, inglise, itaalia, kreeka, portugali, prantsuse, rootsi, saksa, soome ja taani keeles, kusjuures kõik kaksteist teksti on võrdselt autentsed, antakse hoiule Euroopa Liidu Nõukogu peasekretariaadi arhiivi. Peasekretär edastab selle tõestatud koopia kõigi allakirjutanud riikide valitsustele.
   
      (1)  EÜT L 225, 20.8.1990, lk 10.
   
      (2)  EÜT C 26, 31.1.1996, lk 1.
   
      25. mail 1999. aastal nõukogus kokku tulnud liikmesriikide valitsuste esindajate konverentsi
      LÕPPAKT
      LIIKMESRIIKIDE VALITSUSTE ESINDAJAD,
      TULLES KOKKU 25. mail 1999. aastal nõukogus,
      MEENUTADES 19. mai 1998. aasta JÄRELDUSI seotud ettevõtjate kasumi korrigeerimisel tekkiva topeltmaksustamise kõrvaldamise konventsiooni (arbitraažikonventsioon) pikendamise kohta, milles nad leppisid kokku, et arbitraažikonventsiooni tuleks pikendada viie aasta võrra alates selle tähtpäevast ning pärast selle ajavahemiku möödumist peaks arbitraažikonventsioon automaatselt pikenema viie aasta kaupa, kui ükski konventsiooniosaline ei ole esitanud vastuväidet;
      ON KOKKU LEPPINUD, et on vajalik arbitraažikonventsiooni pikendamine viie aasta võrra alates 1. jaanuarist 2000;
      ON KIRJUTANUD ALLA protokollile, millega muudetakse seotud ettevõtjate kasumi korrigeerimisel tekkiva topeltmaksustamise kõrvaldamise 23. juuli 1990. aasta konventsiooni.